Diari Oficial de la Generalitat Valenciana


Sumari del DOGV 3171, del 28-01-1998 (1998/594)

DECRET 2/1998, de 13 de gener, del Govern Valencià, pel qual aprova la concessió d'un aval de la Generalitat Valenciana a la Societat Parc Temàtic d'Alacant, SA.
-----------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1998/01/13/2/dof/vci/html**

### Dades del document

Número de DOGV
:   3171

Data del DOGV
:   28-01-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/594


Data del document
:   13-01-1998

Organisme emissor
:   Conselleria d'Economia, Hisenda i Administració Pública

Tipus de document
:   Decret

DECRET 2/1998, de 13 de gener, del Govern Valencià, pel qual aprova la concessió d'un aval de la Generalitat Valenciana a la Societat Parc Temàtic d'Alacant, SA. [1998/594]
  
La Llei d'Hisenda Pública de la Generalitat Valenciana autoritza el Govern Valencià per a la concessió d'avals dins de determinades condicions que s'hi fixen.
  
D'altra banda, la Llei 15/1997, de 29 de desembre, de Pressupostos de la Generalitat Valenciana per a l'exercici de 1998, estableix que la Generalitat Valenciana podrà prestar avals durant aquest exercici, per a les operacions de crèdit que concerten les entitats o empreses públiques, fins a un límit de 75.000 milions de pessetes.
  
Basant-se en la normativa esmentada, a proposta del conseller d'Economia, Hisenda i Administració Pública i amb la deliberació prèvia del Govern Valencià, en la reunió del dia 13 de gener de 1998,
  
DECRETE
  
Article únic
  
Autoritzar el conseller d'Economia, Hisenda i Administració Pública per a la firma d'un aval de Tresoreria a favor de la Societat Parc Temàtic d'Alacant, SA, destinat a garantir una operació de crèdit per l'import de 7.169.889.344 de pessetes de principal, formalitzada amb el Banc de València, SA, segons les estipulacions contingudes en els annexos d'aquest decret.
  
València, 13 de gener de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Administració Pública,
  
JOSÉ LUIS OLIVAS MARTÍNEZ
  
ANNEX I
  
Valencia, ... d ... de 1998
  
José Luis Olivas Martínez, conseller d'Economia, Hisenda i Administració Pública, en nom de la Generalitat Valenciana, tot complint el que disposa la Llei d'Hisenda Pública de la Generalitat Valenciana i en virtut del Decret 2/1998, de 13 de gener, del Govern Valencià, concedeix un aval a l'empresa de la Generalitat Valenciana Societat Parc Temàtic d'Alacant, SA, com a garantia d'una pòlissa de crèdit per un import de 2.879.652.193 de pessetes de principal, formalitzada en data 25 de novembre de 1997 amb el Banco de Valencia, SA, a un termini d'un any.
  
El tipus d'interés que s'aplicarà a l'operació de crèdit abans esmentada, a partir de la data de la firma d'aquest document, serà el mibor a 90 dies, sense diferencial i sense comissions de corretatge ni arrodoniment, i l'efectivitat de l'aval queda condicionada al compliment d'aquest requisit.
  
Les altres condicions de l'aval seran les que a continuació s'assenyalen:
  
1. Aquest aval es destinarà a garantir l'operació de crèdit esmentada, l'objecte de la qual és l'adquisició de terreny per a la construcció del Parc Temàtic de Benidorm.
  
2. Aquest aval garanteix la totalitat del principal del préstec i dels interessos fins a l'extinció de l'obligació principal, sense la possibilitat de realitzar novacions en el contracte de préstec sense l'autorització del conseller d'Economia, Hisenda i Administració Pública.
  
3. La concessió d'aquest aval comporta el compromís formal de l'entitat prestadora d'enviar a la Conselleria d'Economia, Hisenda i Administració Pública una còpia del contracte de l'operació de crèdit garantida i d'informar, puntualment i al venciment, del grau de compliment del prestatari de les seues obligacions amb l'entitat i del risc viu de l'operació per trimestres naturals i vençuts.
  
4. La Tresoreria de la Generalitat Valenciana respondrà davant l'entitat prestadora del reintegrament de les quantitats garantides, amortització del principal i interessos, únicament en cas d'incompliment en el pagament per part de l'entitat avalada, sense renunciar al benefici d'excussió recollit en l'article 1830 del Codi Civil.
  
El conseller d'Economia, Hisenda i Administració Pública: José Luis Olivas Martínez.
  
ANNEX II
  
Contracte d'aval entre la Generalitat Valenciana i la Societat Parc Temàtic d'Alacant, SA
  
D'una banda, el senyor José Luis Olivas Martínez, conseller d'Economia, Hisenda i Administració Pública de la Generalitat Valenciana, i de l'altra, el senyor Miguel Ángel Izquierdo Álvarez, director econòmic i financer de la Societat Parc Temàtic d'Alacant, SA,
  
EXPOSEN
  
1. El Govern Valencià, en virtut de les competències que li confereix la legislació vigent i a proposta del conseller d'Economia, Hisenda i Administració Pública, autoritzà mitjançant el Decret 2/1998, de 13 de gener, del Govern Valencià, la concessió d'un aval a la Societat Parc Temàtic d'Alacant, SA, per a garantir una operació de crèdit per un import de 2.779.804.023 de pessetes de principal, formalitzada amb el Banco de Valencia, SA, el 25 de novembre de 1997, a un termini d'un any.
  
2. Les parts pretenen regular les seues relacions mútues derivades de la concessió de l'aval a què es fa referència en l'apartat 1 d'aquesta exposició i els termes i les condicions de la garantia prestada, per a la qual cosa, lliurement i voluntàriament, convenen subscriure aquest contracte d'acord amb les següents
  
Clàusules
  
Primera
  
La Generalitat Valenciana es compromet a avalar la Societat Parc Temàtic d'Alacant, SA, en els termes establits en el Decret 2/1998, de 13 de gener, del Govern Valencià.
  
Segona
  
Per la prestació de la garantia descrita en concepte d'aval, la Societat Parc Temàtic d'Alacant, SA, es compromet, mentre l'aval estiga en vigor, a no realitzar una altra operació de crèdit sense el coneixement previ de la Conselleria d'Economia, Hisenda i Administració Pública.
  
Tercera
  
La Societat Parc Temàtic d'Alacant, SA, es compromet a trametre a la Conselleria d'Economia, Hisenda i Administració Pública, mentre l'aval estiga en vigor, els seus comptes anuals auditats.
  
Quarta
  
L'entitat avalada es compromet a presentar, si així ho sol·licita la Conselleria d'Economia, Hisenda i Administració Pública, una justificació de la destinació de l'import avalat, i a facilitar, si escau, la inspecció i el control de la Conselleria esmentada per tal de comprovar-ho, i també la de la solvència de l'entitat garantida; a aquest efecte podrà verificar els balanços, els comptes de resultats i altres estats de llibres comptables.
  
Cinquena
  
La Generalitat Valenciana, per l'aval prestat, respon del pagament de les obligacions només en el cas que el deutor no complisca aquestes obligacions, amb les limitacions i excepcions com a fiador indicades en l'annex I del Decret 2/1998, de 13 de gener, del Govern Valencià, i amb les reserves de drets que s'estableixen en la normativa general de l'estat en aquest tipus de contractes.
  
Sisena
  
Una vegada efectuat el pagament, la Generalitat Valenciana se subrogarà en tots els drets que l'entitat beneficiària de les garanties tinga contra l'avalat.
  
Les despeses que es puguen produir com a conseqüència de l'exercici de les accions derivades d'aquest contracte seran, en tot cas, a compte de l'avalat.
  
València, ... de ... de 1998.


Còpia Permalink ELI